C 205/28
LV
Eiropas Savienības Oficiālais Vēstnesis
12.6.2023.
2) Vai Savienības tiesību pārākuma princips, atsaucoties uz Komisijas Lēmumu 2006/928/EK un Eiropas Savienības Pamattiesību hartas 49. panta 1. punkta trešo teikumu (labvēlīgākas krimināltiesību normas atpakaļejoša spēka princips), nepieļauj kriminālatbildības noilguma pārskatīšanu soda izpildes posmā, iesniedzot ārkārtas apelācijas sūdzību, ja minētās apelācijas sūdzības iesniegšana ir Konstitucionālās tiesas nolēmuma – kas ir pasludināts pēc tam, kad notiesājošie spriedumi kļuva galīgi, un ar ko ir mainīta vispārēja un pastāvīga valsts tiesu judikatūra – sekas, un tādā veidā ir apdraudēta soda atturoša un efektīva iedarbība, kā arī tiesisko attiecību drošība un stabilitāte?
3) Vai Savienības tiesību pārākuma princips, atsaucoties uz Eiropas Savienības Pamattiesību hartas 53. pantu, ļauj piemērot tādus valsts aizsardzības standartus kā pamatlietā, kas ir garantēti dalībvalsts tiesībās un izriet no Konstitucionālās tiesas nolēmumiem piešķirtās iedarbības, ja tā rezultātā ir apdraudēta Savienības tiesību efektīva piemērošana dalībvalsts teritorijā?
(1) (2)
Konvencija, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību (OV 1995, C 316, 49. lpp.).
Komisijas Lēmums (2006. gada 13. decembris), ar ko izveido mehānismu, lai nodrošinātu sadarbību un pārliecinātos par Rumānijā sasniegto, novēršot noteiktus trūkumus tādās jomās kā tiesu sistēmas reforma un cīņa pret korupciju (OV 2006, L 354, 56. lpp.).
Lūgums sniegt prejudiciālu nolēmumu, ko 2023. gada 6. martā iesniedza Nejvyšší správní soud (Čehijas Republika) – Omya CZ s.r.o./Generální ředitelství cel (Lieta C-133/23, Omya CZ) (2023/C 205/31) Tiesvedības valoda – čehu Iesniedzējtiesa Nejvyšší správní soud
Pamatlietas puses Prasītāja: Omya CZ s.r.o.
Atbildētājs: Generální ředitelství cel Prejudiciālais jautājums Vai Padomes Direktīvas 2003/96 (1) 2. panta 4. punkta [b) apakšpunkta] piektais ievilkums ir jāinterpretē tādējādi, ka elektroenerģija, kas tiek izmantota, lai darbinātu iekārtas iegūtā kaļķakmens apstrādei, kas sastāv no vairākiem malšanas un smalcināšanas posmiem līdz noteikta lieluma graudiem gan karjerā, kurā notiek ieguve, gan tuvējās apstrādes rūpnīcās, ir elektroenerģija, kas tiek izmantota mineraloģiskajos procesos?
(1)
Padomes Direktīva 2003/96/EK (2003. gada 27. oktobris), kas pārkārto Kopienas noteikumus par nodokļu uzlikšanu energoproduktiem un elektroenerģijai (OV 2003, L 283, 51. lpp.).
Lūgums sniegt prejudiciālu nolēmumu, ko 2023. gada 10. martā iesniegusi Sąd Rejonowy w Białymstoku (Polija) – XL/Sąd Rejonowy w Białymstoku (Lieta C-146/23, Sąd Rejonowy w Białymstoku) (2023/C 205/32) Tiesvedības valoda – poļu Iesniedzējtiesa Sąd Rejonowy w Białymstoku